
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1838 

26 Αυγούστου 2015 


ΑΠΟΦΑΣΕΙ Σ 

Δυνατότητα μεταποίησης των αποσυρόμενων προϊό¬ 
ντων από τους δικαιούχους της δωρεάν διανομής 
στο πλαίσιο εφαρμογής του κατ’ εξουσιοδότηση 
Κανονισμού (ΕΕ) 1031/2014 όπως ισχύει σχετικά με 
τη θέσπιση συμπληρωματικών προσωρινών έκτα¬ 
κτων μέτρων στήριξης στους παραγωγούς ορισμέ¬ 
νων οπωροκηπευτικών - Τροποποίηση του παραρ¬ 
τήματος της αριθ, απόφ. 3330/89989 (ΦΕΚ 1765 Β'/ 
19-08-2015). 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΑΡΑΓΩΓΙΚΗΣ ΑΝΑΣΥΓΚΡΟΤΗΣΗΣ, 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1. Τις διατάξεις: 

α) Του άρθρου 62 του Ν. 4235/2014 «Διοικητικά μέτρα, 
διαδικασίες και κυρώσεις στην εφαρμογή της ενωσιακής 
και εθνικής νομοθεσίας στους τομείς των τροφίμων, 
των ζωοτροφών και της υγείας και προστασίας των 
ζώων και άλλες διατάξεις αρμοδιότητας του Υπουργείου 
Αγροτικής Ανάπτυξης και Τροφίμων» (Α' 32). 

β) Του άρθρου 1 παρ. 1,2 και 3 του Ν. 1338/1983 «Εφαρμο¬ 
γή του Κοινοτικού Δικαίου» (Α' 34), όπως τροποποιήθηκε 
από το άρθρο 6 παρ. 1 του Ν. 1440/1984 «Συμμετοχή 
της Ελλάδος στο κεφάλαιο, στα αποθεματικά και στις 
προβλέψεις της Ευρωπαϊκής Τράπεζας Επενδύσεων, 
στο κεφάλαιο της Ευρωπαϊκής Κοινότητας Ανθρακος 
και Χάλυβος και του Οργανισμού Εφοδιασμού ΕΙΙΒΑΤΟΜ» 
(Α' 70) και του άρθρου 3 του ως άνω νόμου, όπως αυτό 
αντικαταστάθηκε από το άρθρο 65 του Ν. 1892/1990 «Για 
τον εκσυγχρονισμό και την ανάπτυξη και άλλες διατά¬ 
ξεις» (Α' 101). 

γ) Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα», όπως κυρώθη¬ 
κε με το άρθρο πρώτο του Π.δ. 63/2005 (Α.38). 

2. Το Π.δ. υπ’ αριθμ. 25/2015 «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών» (Α' 21). 

3. Τους Κανονισμούς (Ε.Κ.), όπως αυτοί τροποποιήθη¬ 
καν και ισχύουν: 

α) Καν (ΕΕ) 1308/2013 του Ευρωπαϊκού Κοινοβουλίου και 
του Συμβουλίου «για τη θέσπιση κοινής οργάνωσης αγο¬ 
ρών γεωργικών προϊόντων και την κατάργηση των κα¬ 


νονισμών (ΕΟΚ) αριθ. 922/1972, (ΕΟΚ) αριθ. 234/1979, (ΕΚ) 
αριθ. 1037/2001 και (ΕΚ) αριθ. 1234/2007 του Συμβουλίου». 

β) Καν (ΕΚ) 1234/2007 του Συμβουλίου «για τη θέσπιση 
κοινής οργάνωσης των γεωργικών αγορών και ειδικών 
διατάξεων για ορισμένα γεωργικά προϊόντα». 

γ) Καν. (ΕΕ) 1307/2013 του Ευρωπαϊκού Κοινοβουλίου 
και του Συμβουλίου «περί θεσπίσεως κανόνων για άμε¬ 
σες ενισχύσεις στους γεωργούς βάσει καθεστώτων στή¬ 
ριξης στο πλαίσιο της Κοινής γεωργικής πολιτικής και 
για την κατάργηση του κανονισμού (ΕΚ) αριθ. 637/2008 
και του κανονισμού (ΕΚ) αριθ. 73/2009 του Συμβουλίου». 

δ) Καν (ΕΕ) 543/2011 της Επιτροπής «για τη θέσπιση 
λεπτομερών κανόνων εφαρμογής του κανονισμού (ΕΚ) 
αριθ. 1234/2007 του Συμβουλίου όσον αφορά τους τομείς 
των οπωροκηπευτικών και των μεταποιημένων οπωρο¬ 
κηπευτικών» (ΕΕ I.157 της 15.6.2011) όπως τροποποιήθηκε 
και ισχύει. 

ε) Καν (ΕΕ) 499/2014 της Επιτροπής «για τη συμπλήρω¬ 
ση του κανονισμού (ΕΕ) αριθ. 1308/2013 του Ευρωπαϊκού 
Κοινοβουλίου και του Συμβουλίου και του κανονισμού 
(ΕΕ) αριθ. 1306/2013 του Ευρωπαϊκού Κοινοβουλίου και 
του Συμβουλίου με την τροποποίηση του εκτελεστι¬ 
κού κανονισμού (ΕΕ) αριθ. 543/2011 της Επιτροπής όσον 
αφορά τους τομείς των οπωροκηπευτικών και των με¬ 
ταποιημένων οπωροκηπευτικών». 

στ) Καν. (ΕΕ) 1031/2014 της Επιτροπής «σχετικά με 
τη θέσπιση συμπληρωματικών προσωρινών εκτάκτων 
μέτρων στήριξης για τους παραγωγούς ορισμένων οπω¬ 
ροκηπευτικών». 

ζ) Καν. (ΕΕ) 1369/2015 της Επιτροπής για την τροποποί¬ 
ηση του κατ’ εξουσιοδότηση Κανονισμού (ΕΕ) 1031/2014 
σχετικά με τη θέσπιση συμπληρωματικών προσωρι¬ 
νών έκτακτων μέτρων στήριξης για τους παραγωγούς 
ορισμένων οπωροκηπευτικών. η) Καν (ΕΚ) αριθ. 852/2004 
του Ευρωπαϊκού Κοινοβουλίου και του Συμβουλίου της 
29ης Απριλίου 2004 για την υγιεινή των τροφίμων. 

θ) Καν. (ΕΚ) αριθ. 178/2002 ΤΟΥ Ευρωπαϊκού Κοινο¬ 
βουλίου και του Συμβουλίου της 28ης Ιανουάριου 2002 
για τον καθορισμό των γενικών αρχών και απαιτήσεων 
της νομοθεσίας για τα τρόφιμα, για την ίδρυση της 
Ευρωπαϊκής Αρχής για την Ασφάλεια των Τροφίμων 
και τον καθορισμό διαδικασιών σε θέματα ασφαλείας 
των τροφίμων. 

4. Την υπ’ αριθμ. 3320/89565/13-08-2015 υπουργική 
απόφαση των Αναπληρωτών Υπουργών Παραγωγικής 

Ανασυγκρότησης, Περιβάλλοντος και Ενέργειας και 
Εργασίας, Κοινωνικής Ασφάλισης και Κοινωνικής Αλ¬ 
ληλεγγύης «Συμπληρωματικά μέτρα για την εφαρμογή 
του κατ’ εξουσιοδότηση Κανονισμού (ΕΕ) 1369/2015 της 
Επιτροπής για την τροποποίηση του κατ’ εξουσιοδό¬ 
τηση Κανονισμού (ΕΕ) 1031/2014 σχετικά με τη θέσπιση 
συμπληρωματικών προσωρινών έκτακτων μέτρων στή¬ 
ριξης στους παραγωγούς ορισμένων οπωροκηπευτικών» 
(Β' 1701). 

5. Την υπ’ αριθμ. 3330/89989/17-08-2015 απόφαση ΥΠΑ- 
ΠΕΝ «Αρχική κατανομή των Ποσοτήτων του Παραρ¬ 
τήματος Ιβ του κατ’ εξουσιοδότηση Κανονισμού (ΕΕ) 
1031/2014, όπως ισχύει, σχετικά με τη θέσπιση συμπλη¬ 
ρωματικών προσωρινών έκτακτων μέτρων στήριξης 
στους παραγωγούς ορισμένων οπωροκηπευτικών, όπως 
ισχύει» (Β' 1765). 

6. Την οδηγία 2012/12/ΕΕ του Ευρωπαϊκού Κοινοβου¬ 
λίου και του Συμβουλίου «για την τροποποίηση της 
οδηγίας 2001/112/ΕΚ του Συμβουλίου, για τους χυμούς 
φρούτων και ορισμένα ομοειδή προϊόντα που προο¬ 
ρίζονται για τη διατροφή του ανθρώπου» όπως τρο¬ 
ποποιήθηκε και ισχύει (Κατ’ εξουσιοδότηση Καν. (ΕΕ) 
αριθμ. 1040/2014 της Επιτροπής (1_288/2.10.2014) και έχει 
σχετικά πρόσφατα ενημερωθεί ο Κώδικας Τροφίμων 
και Ποτών στο άρθρο 126 με το ΦΕΚ 1309/Β'/01.07.2015 
(σελ 14668-14669). 

7. Την υπ’ αριθμ. Υ103/2015 απόφαση του Πρωθυπουρ¬ 
γού «Ανάθεση αρμοδιοτήτων στον Αναπληρωτή Υπουργό 
Παραγωγικής Ανασυγκρότησης, Περιβάλλοντος και Ενέρ¬ 
γειας, Ευάγγελο Αποστόλου, του Δημητρίου» (Β' 309). 

8. Την εισήγηση με αριθμ πρωτ. 3397/91682/24-08-2015 
εισερχόμενο στο ΥΠΑΠΕΝ,της ΔΑΟΚ Κοζάνης (101457/7161/ 
24-08-2015 δικό της). 

9. Το γεγονός ότι από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Σκοπός 

Με την παρούσα απόφαση και στο πλαίσιο υλοποί¬ 
ησης των προσωρινών έκτακτων μέτρων στήριξης για 
την εφαρμογή του Κανονισμού (ΕΕ) 1031/2014, όπως 
τροποποιήθηκε και ισχύει με τον κατ’ εξουσιοδότηση 
Κανονισμό (ΕΕ) αριθ. 1369/2015 της Επιτροπής, και την 
πρόσφατα εκδοθείσα με αρ. πρ. 3320/89565/13-08-2015 
υπουργική απόφαση των Αναπληρωτών Υπουργών Πα¬ 
ραγωγικής Ανασυγκρότησης, Περιβάλλοντος και Ενέρ¬ 
γειας και Εργασίας, Κοινωνικής Ασφάλισης και Κοινω¬ 
νικής Αλληλεγγύης (αρ. 5) καθορίζονται σύμφωνα με 
την ισχύουσα ενωσιακή και εθνική νομοθεσία τα μέτρα 
για την υλοποίηση της δυνατότητας μεταποίησης των 
αποσυρόμενων οπωροκηπευτικών προϊόντων από τους 
δικαιούχους της δωρεάν διανομής με σκοπό τα με¬ 
ταποιημένα προϊόντα πράγματι να διατεθούν στους 
τελικούς αποδέκτες. 

Άρθρο 2 

Όροι και Διαδικασία μεταποίησης 
αποσυρόμενων προϊόντων 

1. Η πληρωμή σε είδος από τους δικαιούχους της 
δωρεάν διανομής στις μεταποιητικές επιχειρήσεις αντι¬ 
σταθμίζει μόνο το κόστος μεταποίησης. 


2. Υπεύθυνοι για τη μεταποίηση του αποσυρόμενου νω¬ 
πού προϊόντος είναι οι δικαιούχοι της δωρεάν διανομής, 
όπως προβλέπονται στο άρθρο 10 της αρ. πρ. 3320/ 
89565/13-08-2015 (ΦΕΚ 1701 Β'/2015) υπουργικής απόφα¬ 
σης των Αναπληρωτών Υπουργών Παραγωγικής Ανασυ¬ 
γκρότησης, Περιβάλλοντος και Ενέργειας και Εργασίας, 
Κοινωνικής Ασφάλισης και Κοινωνικής Αλληλεγγύης οι 
οποίοι συνάπτουν υποχρεωτικά συμφωνητικά με μεταποι¬ 
ητικές επιχειρήσεις, οι οποίες αναλαμβάνουν τη σχετική 
ενέργεια. 

3. Αρμόδιες για όλη τη διαδικασία μεταποίησης, από 
την παραλαβή του αποσυρόμενου νωπού προϊόντος έως 
και την παράδοση του τελικού προϊόντος στους δικαι¬ 
ούχους της δωρεάν διανομής, είναι οι μεταποιητικές 
επιχειρήσεις που υλοποιούν την μεταποίηση. 

4. Το συμφωνητικό μεταξύ των δικαιούχων δωρεάν δι¬ 
ανομής και της μεταποιητικής επιχείρησης περιλαμβάνει 
όλους τους όρους σχετικά με την υλοποίηση της μετα¬ 
ποίησης των προϊόντων και την παραλαβή των τελικών 
προϊόντων στους δικαιούχους της δωρεάν διανομής. 

Αντίγραφο του συμφωνητικού αυτού θα κατατίθεται 
στην οικεία ΔΑΟΚ όπου βρίσκεται η έδρα της μεταποι¬ 
ητικής επιχείρησης. 

5. Το εν λόγω συμφωνητικό περιλαμβάνει κατ’ ελάχι- 
στον τα παρακάτω: 

• το χρονικό διάστημα υλοποίησης της μεταποίησης 
έως και την παράδοση του τελικού προϊόντος στους 
δικαιούχους της δωρεάν διανομής, 

• την ποσότητα του αποσυρόμενου νωπού προϊόντος, 

• την αναλογία του νωπού προϊόντος σε σχέση με το 
μεταποιημένο προϊόν που θα παραλάβει ο δικαιούχος 
της δωρεάν διανομής, 

• την ποσότητα του μεταποιημένου προϊόντος που 
θα παραλάβει ο δικαιούχος, 

• Δήλωση της μεταποιητικής βιομηχανίας ότι θα τη¬ 
ρείται η ισχύουσα ενωσιακή και εθνική νομοθεσία, για 
την υγιεινή και την ασφάλεια των τροφίμων, 

• τη σύσταση για την παραγωγή του τελικού προϊό¬ 
ντος που θα ακολουθήσει η μεταποιητική επιχείρηση, 
(συστατικά, περιεκτικότητα κ.α.), 

• το είδος και το μέγεθος της συσκευασίας του τελι¬ 
κού προϊόντος με την επισήμανση όπως αυτή ορίζεται 
στο εθνικό και ενωσιακό θεσμικό πλαίσιο και με τις 
επιπλέον ενδείξεις «Προϊόν προοριζόμενο για δωρεάν 
διανομή. Απαγορεύεται η πώληση» και το Ευρωπαϊκό 
Έμβλημα (Ο.Ο.). 

Επιπλέον, σε περίπτωση που η μεταποιητική επιχεί¬ 
ρηση η οποία δεν συσκευάζει η ίδια το τελικό προϊόν, 
έχει την υποχρέωση να συνάψει συμφωνητικό με συνερ- 
γαζόμενη επιχείρηση στην οποία θα πραγματοποιηθεί 
η τελική συσκευασία. 

6.. Οι μεταποιητικές επιχειρήσεις με την ολοκλήρωση 
του έργου και πριν την παραλαβή του μεταποιημένου 
προϊόντος από τους δικαιούχους της δωρεάν διανομής, 
υποχρεούνται να ενημερώνουν εγγράφως την αρμόδια 
Δ/νση Αγροτικής Οικονομίας και Κτηνιατρικής της ΠΕ 
στην οποία εδρεύουν για τη διενέργεια του ελέγχου 
ποσοτικού και ποιοτικού του τελικού προϊόντος. 

7. Οι δικαιούχοι της δωρεάν διανομής, πριν την έναρξη 
της διάθεσης του μεταποιημένου προϊόντος στους τε¬ 
λικούς αποδέκτες, ενημερώνουν εγγράφως την αρμόδια 
Δ/νση Αγροτικής Οικονομίας και Κτηνιατρικής της ΠΕ 
όπου θα διανεμηθεί το τελικό προϊόν με κοινοποίηση 

στο ΥΠΑΠΕΝ (Δ/νση Συστημάτων Καλλιέργειας-Τμήμα 
Δενδρωδών), για τη διαδικασία υλοποίησης των πα¬ 
ραδόσεων, το χρονοδιάγραμμα των παραδόσεων, τον 
τόπο διάθεσης των προϊόντων, τις ποσότητες των με¬ 
ταποιημένων προϊόντων που θα διανεμηθούν δωρεάν 
και τον αριθμό των τελικών αποδεκτών. 

Άρθρο 3 

Έλεγχοι 

1. Διενεργούνται οι πρωτοβάθμιοι έλεγχοι που προσδι¬ 
ορίζονται στο άρθρο 7 της αρ. πρ. 3320/89565/13-08-2015 
υπουργική απόφαση και επιπλέον οι κατωτέρω έλεγχοι: 

• σε ποσοστό 30% των προς μεταποίηση αποσυρομέ- 
νων ποσοτήτων νωπών προϊόντων των δικαιούχων της 
δωρεάν διανομής, στο σημείο παράδοσης τους στις 
μεταποιητικές επιχειρήσεις, 

• σε ποσοστό 30% σε ότι αφορά στην ποσότητα του 
τελικού μεταποιημένου προϊόντος, λαμβάνοντας υπόψη 
το ισοζύγιο της συμφωνηθείσας πρώτης ύλης σε σχέση 
με το τελικό προϊόν μεταξύ του δικαιούχου της δωρεάν 
διανομής και της μεταποιητικής επιχείρησης, 

• σε ποσοστό 3% εργαστηριακός έλεγχος επί του 
τελικού μεταποιημένου συσκευασμένου και προς παρά¬ 
δοση προϊόντος, σύμφωνα με την ενωσιακή και εθνική 
νομοθεσία. Ο εν λόγω εργαστηριακός έλεγχος αφορά 
την ποιότητα, και στη σύσταση του προϊόντος. 

Τα δείγματα προς έλεγχο λαμβάνονται από την 
ορισμένη τριμελή επιτροπή της ΔΑΟΚ της έδρας της 
μεταποιητικής επιχείρησης ή της συνεργαζόμενης επι¬ 
χείρησης που πραγματοποιεί την τελική συσκευασία 
και αποστέλλονται σε αρμόδιο Περιφερειακό Κέντρο 
Προστασίας Φυτών και Ποιοτικού Ελέγχου για τον ερ¬ 
γαστηριακό έλεγχο. 

• Σε περίπτωση που η συσκευασία γίνεται εκτός της 
μεταποιητικής βιομηχανίας διενεργείται επιπλέον ποιο¬ 
τικός και ποσοτικός έλεγχος κατά την παράδοση του 
μεταποιημένου προϊόντος στην έδρα της συνεργαζόμε- 
νης επιχείρησης στην οποία πραγματοποιείται η τελική 
συσκευασία, 

• σε ποσοστό 30% επί του τελικού μεταποιημένου 
συσκευασμένου και προς παράδοση προϊόντος διενερ- 
γείται ποσοτικός έλεγχος και έλεγχος τήρησης των 
διαδικασιών κατά την παράδοση στους τελικούς απο¬ 
δέκτες. 

Μετά από την ολοκλήρωση καθενός από τους ανω¬ 
τέρω ελέγχους η ΔΑΟΚ η οποία διενεργεί τον έλεγ¬ 
χο ειδοποιεί την ΔΑΟΚ στην οποία αποστέλλονται τα 
προϊόντα προκειμένου να γίνουν οι σχετικοί έλεγχοι. 

2. Ο Ο.Π.Ε.Κ.Ε.Π.Ε. διενεργεί διοικητικούς ελέγχους 
ταυτόχρονα με τον έλεγχο της αίτησης ενίσχυσης: 

• για διασταύρωση και ταυτοποίηση των ποσοτήτων 
που παραδόθηκαν από την ΟΠ στους δικαιούχους της 
δωρεάν διανομής με εκείνες που διατέθηκαν από τους 
δικαιούχους της δωρεάν διανομής στις μεταποιητικές 
επιχειρήσεις, 

• για διασταύρωση και ταυτοποίηση των ποσοτήτων 
που παραδόθηκαν από τις μεταποιητικές επιχειρήσεις 
στους δικαιούχους της δωρεάν διανομής με εκείνες που 
διατέθηκαν στους τελικούς αποδέκτες». 

Αρθρο 4 

Επιτροπές Ελέγχου 

Οι έλεγχοι της παρ. 1 του άρθρου 3 της παρούσας 
απόφασης διενεργούνται από τις τριμελείς επιτροπές 


παραλαβής και διάθεσης αποσυρόμενων προϊόντων των 
ΔΑΟΚ των αντίστοιχων Περιφερειακών Ενοτήτων που 
διενεργούν τους πρωτοβάθμιους ελέγχους σύμφωνα με 
το άρθρο 8 της αρ. πρ. 3320/89565/13-08-2015 υπουρ¬ 
γικής απόφασης (ΦΕΚ Β' 1701/14.8.2015) των Υπουργών 
ΠΑΠΕΝ και ΕΚΑΚΑ. 

Άρθρο 5 

Κυρώσεις 

Σε περίπτωση διαπίστωσης παρατυπιών κατά τη δι¬ 
ενέργεια των πρωτοβάθμιων ελέγχων των ενεργειών 
απόσυρσης της παραγράφου 1 του άρθρου 3 της πα¬ 
ρούσας απόφασης, εφαρμόζονται στις Οργανώσεις Πα¬ 
ραγωγών οι κυρώσεις όπως προβλέπονται στο άρθρο 9 
της αρ. πρ. 3320/89565/13-08-2015 υπουργικής απόφασης 
(ΦΕΚ Β' 1701/14.8.2015) των Υπουργών ΠΑΠΕΝ και ΕΚΑΚΑ. 

Αρθρο 6 

Δικαιούχοι ωφελούμενοι 

1. Δικαιούχοι της δωρεάν Διανομής για την παραλαβή 
των νωπών προϊόντων από τις ΟΠ οι οποίοι δύνανται 
να συνάπτου συμβάσεις με τις μεταποιητικές επιχειρή¬ 
σεις είναι οι φορείς που περιγράφονται στο άρθρο 10 
παρ. 2.2 της αρ. πρ. 3320/89565/13-08-2015 υπουργικής 
απόφασης (ΦΕΚ Β' 1701/14.8.2015) των Υπουργών ΠΑΠΕΝ 
και ΕΚΑΚΑ. 

2. Ωφελούμενοι - τελικοί αποδέκτες του προγράμμα¬ 
τος της δωρεάν διανομής των μεταποιημένων τελικών 
προϊόντων των αποσυρόμενων οπωροκηπευτικών είναι, 
όσοι αναφέρονται στο άρθρο 10 παρ. 2.3 της αρ. πρ. 3320/ 
89565/13-08-2015 υπουργικής απόφασης (ΦΕΚ Β' 1701/ 
14.8.2015) των Υπουργών ΠΑΠΕΝ και ΕΚΑΚΑ. 

3 Σε περίπτωση που οι ωφελούμενοι της παραπάνω 
παραγράφου δεν παραλαμβάνουν τα προϊόντα που τους 
αναλογούν εντός των καθοριζόμενων από τους φορείς 
της δωρεάν διανομής ημερομηνιών, τα αδιάθετα τελικά 
προϊόντα θα διατίθενται στα συσσίτια των Κοινωνικών 
Συμπράξεων. 

Στο τέλος κάθε διανομής οι αρμόδιες αρχές στέλ¬ 
νουν στον ΟΠΕΚΕΠΕ λίστα με τους δικαιούχους που 
παρέλαβαν προϊόντα και τις ποσότητες που παρέλαβαν. 

Άρθρο 7 

Μεταποίηση κατηγοριών 
αποσυρόμενων οπωροκηπευτικών 

1) Ροδάκινα, νεκταρίνια 

Ειδικότερα για την μεταποίηση των αποσυρόμενων 
ποσοτήτων για τα ροδάκινα - νεκταρίνια που κατα- 
νέμονται στην αρ. πρ. 3330/89989/1708-2015 απόφαση 
ΥΠΑΠΕΝ «Αρχική κατανομή των Ποσοτήτων του Παραρ¬ 
τήματος Ιβ του κατ’ εξουσιοδότηση Κανονισμού (ΕΕ) 
1031/2014, όπως ισχύει, σχετικά με τη θέσπιση συμπλη¬ 
ρωματικών προσωρινών έκτακτων μέτρων στήριξης 
στους παραγωγούς ορισμένων οπωροκηπευτικών, όπως 
ισχύει» καθορίζονται τα εξής: 

α) Η περίοδος κατά τη διάρκεια της οποίας, οι δικαι¬ 
ούχοι της δωρεάν διανομής μπορούν να διαθέσουν τα 
αποσυρόμενα νωπά ροδάκινα ή νεκταρίνια στις μετα¬ 
ποιητικές επιχειρήσεις, αφορά στο χρονικό διάστημα 
έως 30/09/2015. 

β) Η μέγιστη ποσότητα των αποσυρομένων νωπών 
ροδάκινων και νεκταρινιών που δύναται να αποσυρθεί 
για αυτόν τον προορισμό ορίζεται στους 3.000 τόνους. 



21500 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η κατανομή της ποσότητας αυτής θα γίνει με το σύ¬ 
στημα εξυπηρέτησης κατά προτεραιότητα στα πλαίσια 
όμως της αρ. πρ. 3330/89989/1708-2015 απόφαση ΥΠΑ- 
ΠΕΝ «Αρχική κατανομή των Ποσοτήτων του Παραρ¬ 
τήματος Ιβ του κατ’ εξουσιοδότηση Κανονισμού (ΕΕ) 
1031/2014, όπως ισχύει, σχετικά με τη θέσπιση συμπλη¬ 
ρωματικών προσωρινών έκτακτων μέτρων στήριξης 
στους παραγωγούς ορισμένων οπωροκηπευτικών, όπως 
ισχύει (Β' 1765)». 

γί) Για την περίπτωση της μεταποίησης των ροδά¬ 
κινων και νεκταρινιών σε χυμό η σύσταση του χυμού 
ορίζεται σύμφωνα με την οδηγία 2012/12/ΕΕ του Ευρω¬ 
παϊκού Κοινοβουλίου και του Συμβουλίου «για την τρο¬ 
ποποίηση της οδηγίας 2001/112/ΕΚ του Συμβουλίου, για 
τους χυμούς φρούτων και ορισμένα ομοειδή προϊόντα 
που προορίζονται για τη διατροφή του ανθρώπου» όπως 
τροποποιήθηκε και ισχύει (Κατ’ εξουσιοδότηση Καν. (ΕΕ) 
αριθμ. 1040/2014 της Επιτροπής (1_ 288/2.10.2014) και έχει 
σχετικά πρόσφατα ενημερωθεί ο Κώδικας Τροφίμων 
και Ποτών στο άρθρο 126 με το ΦΕΚ 1309/Β'/01.07.2015 
(σελ 14668-14669). 

γϋ) Για την ανωτέρω σύσταση του χυμού από την 
μεταποίηση των ροδάκινων και νεκταρινιών, η μέγιστη 
σχέση νωπού προϊόντος προς χυμό - τελικό προϊόν 
ορίζεται σε 8,5:1. 

δί) Για την περίπτωση της μεταποίησης των ροδά¬ 
κινων και νεκταρινιών σε μαρμελάδα, η σύσταση της 
μαρμέλαδας ορίζεται σύμφωνα με την οδηγία 2004/84/ 
ΕΚ του Συμβουλίου «για την τροποποίηση της οδηγί¬ 
ας 2001/113/ΕΚ του Συμβουλίου για τις μαρμελάδες, τα 
ζελέ και τις μαρμελάδες εσπεριδοειδών καθώς και την 
κρέμα καστάνου που προορίζονται για την διατροφή 
του ανθρώπου» όπως τροποποιήθηκε και ισχύει και η 


σχετικά πρόσφατη ενημέρωση του κώδικα τροφίμων 
και ποτών άρθρο 132 έκδοση 3 (Μάιος 2011). 

δϋ) Γ ια την ανωτέρω σύσταση της μαρμέλαδας από 
την μεταποίηση των ροδάκινων και νεκταρινιών, η μέγι¬ 
στη σχέση νωπού προϊόντος προς μαρμελάδα - τελικό 
προϊόν ορίζεται σε 5:1. 

2) Λοιπά Προϊόντα 

Οι σχετικοί όροι και διαδικασίες των λοιπών προϊό¬ 
ντων του Παραρτήματος Ιβ του Καν. (ΕΕ) 1031/2014 όπως 
ισχύει δύνανται να καθοριστούν με νεότερη απόφαση 
του Αναπληρωτή Υπουργού Παραγωγικής Ανασυγκρό¬ 
τησης, Περιβάλλοντος και Ενέργειας. 

Άρθρο 8 

Τροποποιούμε το παράρτημα της υπ’ αριθμ αποφ. 3330/ 
89989 (ΦΕΚ 1765 Β719-8.2015) ως προς την αρχική κα¬ 
τανομή της περιφερειακής ενότητας Κοζάνης από 472 
τόνους σε 1.100 τόνους με αντίστοιχη μείωση της Π.Ε. 
Πέλλας. 

Αρθρο 9 

Δικαιολογητικά πληρωμής 

Τα δικαιολογητικά πληρωμής θα καθοριστούν με σχε¬ 
τική εγκύκλιο του ΟΠΕΚΕΠΕ. 

Άρθρο 10 

Η ισχύς της παρούσας αρχίζει από την ημέρα δημο¬ 
σίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Αυγούστου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΕΥΑΓΓΕΛΟΣ ΑΠΟΣΤΟΛΟΥ 

